রাজারহাটে তরুণীকে তুলে নিয়ে গিয়ে শ্লীলতাহানির ঘটনা। রাতভর তল্লাসির পর বিমানবন্দর এলাকা থেকে ওলা চালক রকিকে গ্রেফতার করল পুলিস। তাকে বারাসত আদালতে তোলা হবে। অপহরণে ব্যবহৃত ওলা গাড়িটিও বাজেয়াপ্ত করেছে পুলিস।
 ওয়েব ডেস্ক: রাজারহাটে তরুণীকে তুলে নিয়ে গিয়ে শ্লীলতাহানির ঘটনা। রাতভর তল্লাসির পর বিমানবন্দর এলাকা থেকে ওলা চালক রকিকে গ্রেফতার করল পুলিস। তাকে বারাসত আদালতে তোলা হবে। অপহরণে ব্যবহৃত ওলা গাড়িটিও বাজেয়াপ্ত করেছে পুলিস। কিছুদিন আগে এক বিয়েবাড়িতে ওলাচালক রকির সঙ্গে কিশোরীর পরিচয় হয়। রকির বাড়ি নারায়ণপুরে। সে কিশোরীকে প্রায়ই ফোনে উত্যক্ত করত বলে পুলিসকে জানিয়েছে পরিবার। শনিবার রাতে বাথরুমে যাওয়ার জন্য ঘর থেকে বেরোন মেয়েটি। তখনই তাকে তুলে নিয়ে যায় রকি ও তার এক বন্ধু। কিশোরী পুলিসকে জানিয়েছেন, গাড়িতে তিনি অচৈতন্য হয়ে পড়েন। তিনঘণ্টা পর চিনার পার্কে তাঁকে নামিয়ে দেয় দুই অভিযুক্ত। কিশোরী দেখেন তাঁর পোশাক অবিন্যস্ত। বাড়ির লোকের খবর পেয়ে সেখান থেকে কিশোরীকে উদ্ধার করেন।